רבי חיים ערךאת כתבי אביו והוציאם לאור עולם, וכמו כן חיבר סדרת ספרים על הרמב"ם, וקראם בשם 'באר לחי רואי'. יחוסו לבית אבותיורבי יעקב חיים סרנא, היה בנו של הגאון הגדול רבי יחזקאל סרנא, בן רבי יעקב חיים סרנא, בן רבי שרגא פייבל סרנא גאב"ד האראדאק, בן ר' יוסף.
אביו, רבי יעקב חיים סרנא היה מגיד מישרים בהורודוק וסלאנים, וקודם היה שד"ר לישיבת תורת חיים בירושלים, ומבאי ביתו של הגאון רבי חיים הלוי סולובייצ'יק מבריסק נשיא הישיבה, נפטר ט"ו שבט תרפ"ב. מלבד בנו רבי יחזקאל, היה לו בן נוסף ר' אריה לייב אגולניק.
אביו, רבי שרגא פייבל סרנא, נולד בשנת תקפ"ו בפראשניץ, היה מתלמידי טשכנוב ווואלאזין, בתחילה היה רב בסאמפאלנא ובפיפליאני ומשם לסייני, בהמשך נתמנה לאב"ד בעיר אסטראווא פלך לאמזא (אוסטרוב מזובייצק), ובסוף היה אב"ד סאקאלקא והאראדאק אצל ביאליסטוק, הוא נפטר יב שבט תרנ"ב. מלבד בנו ר' יעקב חיים, היה לו בן נוסף בשם ר' יהושע צבי סרנא, נתפרסמו ממנו רשימות רבות בעיתוני הזמן. עוד היה לר' שרגא חתן בשם ר' יחיאל מיכל רבינוביץ, שהזכרנו כבר בהרחבה במאמר על אחיו המפורסם רבי אליהו עקיבא רבינוביץ מפולטבא. רבי יחזקאל סרנא, היה כאמור חתנו של הגאון הגדול רבי משה מרדכי אפשטיין אב"ד סלבודקא ור"מ הישיבה כנסת ישראל בסלבודקה ובארץ ישראל. בן רבי צבי חיים אפשטיין אב"ד באקשט.
אודות משפחת אפשטיין, הזכרנו בקצרה בבלוג, עת נפטר רבי שמשון אפשתיין. ועוד יש להרחיב ולספר על עץ המשפחה.
רבי משה מרדכי אפשטיין היה חתן הגביר ר' שרגא פייבל פרנק, שאף על משפחתו סיפרנו בעבר, במאמר על הרב יהודה עמיטל. ואף בענין משפחה זו, יש עוד להרחיב.
ר' יעקב חיים סרנא הנ"ל, נשא לאשה את מרת איידל בתו של רבי משה שלמה זלמן הלוי בוקסנבוים בעהמ"ח 'רחובות עיר', ורשא תרי"ז.
ר' שרגא פייבל סרנא היה חתן רבי יצחק מרגלית אב"ד שצוצין. משפחת חותנורבי חיים סרנא הנפטר דנן, כאמור לעיל נשא את מרת חיה רחל בתו של הקדוש רבי אריה מלכיאל פרידמן, בן רבי דוד פרידמן מווערזאן, מגזע גאונים אדירי תורה ויראה.
ר' אריה מלכיאל פרידמן, נמנה על תלמידי הסבא מסלבודקא, מקדושי קובנא שנהרג שם בפורט התשיעי. חתנו האחר של ר' אריה מלכיאל, היה הגאון רבי יוסף חיים שניאור קוטלר ראש ישיבת לייקווד, בנו של רבי אהרן קוטלר, ושאר בשרו של רבי חיים סרנא, שני בשני, שכן, זקינו ר' איסר זלמן מלצר היה גיסו של רבי משה מרדכי אפשטיין הנ"ל.
ר' דוד פרידמן הנ"ל נשא לאשה את מרת ליבע אסתר, שהיתה בתה או בת בתה של אחות הסבא מקעלם, רבי שמחה זיסל ברוידא. צאצאיו האחרים של ר' דוד היו, ר' ישראל זאב פרידמן שנשא לאשה את מרת גיטל פרבר משאוועל, מרת שיינע רחל אשת ר' אברהם ישעיהו רוטשניק מווערזאן חותנם של ר' נחום גראז ור' יוסף שר הי"ד שניהם, והאחרונה היא מרת מלכה אשת רבי יוסף גולדין אב"ד שאקי.
ר' אריה מלכיאל פרידמן, היה נשוי למרת שרה יהודית, בת הגאון רבי ישראל טייץ [קרעניץ] אב"ד בקהילות לידווינאווע וליגום שבליטא, בן הגאון רבי אברהם אבלי רוזניס מווערזאן, בעהמ"ח 'אהבת איתן' על המשניות, נפטר תרמ"ט, בן ר' בן ציון מזעזמר ונין ונכד להגאון החסיד ר' אבא מקראז שהיה בזמנו של הגאון מוילנא. על צאצאי בעל האהבת איתן נרחיב בפעם אחרת אם ירצה ה'.